CELEX: 62020TN0270
Language: el
Date: 2020-05-07 00:00:00
Title: Υπόθεση T-270/20: Προσφυγή-αγωγή της 7ης Μαΐου 2020 — JS κατά ΕΣΕ

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/19
            
         
      Προσφυγή-αγωγή της 7ης Μαΐου 2020 — JS κατά ΕΣΕ
      (Υπόθεση T-270/20)
      (2020/C 247/29)
      Γλώσσα διαδικασίας: η αγγλική
      
         Διάδικοι
      
      
         Προσφεύγων-ενάγων: JS (εκπρόσωπος: L. Levi and A. Champetier, δικηγόροι)
      
         Καθού-εναγόμενο: Ενιαίο Συμβούλιο Εξυγίανσης (ΕΣΕ)
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την έκθεση αξιολόγησης του 2018 η οποία του γνωστοποιήθηκε στις 12 Ιουνίου 2019·
               
            
                  —
               
               
                  να ακυρώσει επίσης, καθόσον είναι αναγκαίο, την απόφαση της 22ας Ιανουαρίου 2020, η οποία κοινοποιήθηκε στις 28 Ιανουαρίου 2020 και με την οποία απορρίφθηκε η διοικητική του ένσταση της 12ης Σεπτεμβρίου 2019·
               
            
                  —
               
               
                  να διατάξει τη χρηματική ικανοποίηση λόγω ηθικής βλάβης, η οποία υπολογίζεται ex aequo et bono στο ποσό των 15 000 ευρώ·
               
            
                  —
               
               
                  να διατάξει την καταβολή αποζημίωσης για την υλική ζημία ύψους 2 322 ευρώ που υπέστη λόγω του παγώματος του μισθού στον βαθμό AD6, κλιμάκιο 3, για περίοδο 12 μηνών από τον Αύγουστο του 2019·
               
            
                  —
               
               
                  να καταδικάσει το καθού-εναγόμενο στο σύνολο των δικαστικών εξόδων.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής, ο προσφεύγων-ενάγων προβάλλει τέσσερις λόγους.
      
                  1.
               
               
                  Ο πρώτος λόγος αφορά πρόδηλη πλάνη εκτίμησης και συκοφαντικές κατηγορίες.
               
            
                  2.
               
               
                  Ο δεύτερος λόγος αφορά έλλειψη επαγγελματικών σκοπών και έλλειψη εφαρμοστέας περιγραφής καθηκόντων.
               
            
                  3.
               
               
                  Ο τρίτος λόγος αφορά παραβίαση της αρχής της αμεροληψίας και παράβαση της απόφασης του ΕΣΕ η οποία ελήφθη κατά την συνεδρίαση της ολομέλειας της 25ης Μαρτίου 2015 (1).
               
            
                  4.
               
               
                  Ο τέταρτος λόγος αφορά παράβαση του άρθρου 5 της ως άνω απόφασης του ΕΣΕ της 25ης Μαρτίου 2015 και παράβαση του καθήκοντος επιμέλειας.
                  Όσον αφορά το αίτημα αποζημίωσης, ο προσφεύγων-ενάγων επικαλείται το πταίσμα του καθού-εναγομένου, τη ζημία που υπέστη και τη συνάφεια μεταξύ του πταίσματος και της ζημίας.
               
            
         (1)  Απόφαση του ΕΣΕ της 25ης Μαρτίου 2015 σχετικά με τη θέσπιση γενικών διατάξεων για την εφαρμογή του άρθρου 43 του κανονισμού υπηρεσιακής κατάστασης και του άρθρου 44, παράγραφος 1, του κανονισμού υπηρεσιακής κατάστασης για τους έκτακτους υπαλλήλους.